Video Catastrofă în China. O porţiune dintr-o autostradă s-a prăbuşit şi zeci de maşini au căzut într-o groapă imensă. 24 de persoane au murit
Tragedie în China. Cel puțin 24 oameni au murit și alţi 30 au fost răniţi, după ce o porțiune de autostradă s-a prăbușit în provincia Guangdong.
- "Efectul Cîrstoiu" înainte de alegerile prezidenţiale. PSD şi PNL se îndreaptă spre o coliziune frontală: alegerile locale, test în cursa pentru Cotroceni
Imaginile distribuite pe reţelele de socializare au arătat flăcări și fum care se ridică dintr-o groapă adâncă și întunecată în care nu mai puţin de 18 maşini au căzut. 500 de membri ai echipelor de salvare au fost trimiși la fața locului.
Drumul s-a surpat pe o distanţă de aproximativ 18 metri lungime şi 184 de metri pătraţi, scrie news.ro.
În total, 28 de vehicule au picat în groapa de 18 metri lungime. Tragedia a avut loc după ora locală 2.00 (marţi, 21.00, ora României), implicând în total 54 de persoane, potrivit agenţiei oficiale chineze de presă China Nouă.